#  **DECIZIA ETAPEI DE ÎNCADRARE**

## Nr. număr din zz.ll.aaaa

....

Ca urmare a notificării adresate de **Municipiul Mirecurea Ciuc**, cu sediul în Str. Piata Cetatii, Nr. 1, Miercurea Ciuc , Judetul Harghita, ...., privind ”**Planul de mobilitate Urbană a** **Municipiului Miercurea Ciuc”** înregistrată la APM Harghita cu nr. 199/10.01.2017 completată la nr**………………** , în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *Ord. nr. 995/2006 pentru aprobarea listei planurilor şi programelor care intră sub incidenţa H.G. nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia pentru Protecţia Mediului Harghita**

* + ca urmare a consultării autorităţilor publice participante în cadrul şedinţei Comitetului Special Constituit din data de **21.02.2017** , a completărilor depuse la documentaţie;
	+ în conformitate cu prevederile art. 11 alin.1 şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
	+ în prezenţa/lipsa comentariilor motivate din partea publicului interesat,

**decide:**

”**Planul de mobilitate Urbană a** **Municipiului Miercurea Ciuc”, titular** Municipiul Mirecurea Ciuc**,** **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Pentru a ajunge la viitorul imaginat, este nevoie de dezvoltare în patru domenii de activitate:

* Creșterea atractivității economice
* pentru a opri scăderea randamentului economic din oraș, și pentru a oferi cât mai multe locuri de muncă, economie competitivă pe plan international prin atragerea extrafinanțărilor.
* Creșterea atractivității sociale
* Creșterea atractivității orașului pe plan social este în relație strânsă cu creșterea economică, dar poate fi realizată doar cu angajarea forței de muncă disponibilă.

Este necesară oprirea scăderii populației, transformarea orașului într-unul competitiv pentru generația tânără cu studii, atât din punctul de vedere al locurilor de muncă cât și al locuințelor. Atractivitatea socială trebuie să reprezinte, de asemenea, dotare instituțională, participare la proiectarea și implementarea dezvoltării și atingerea unui grad ridicat de atractivitate regională.

* Mobilitate durabilă
* În următorii zece ani mobilitatea din Miercurea Ciuc poate fi durabilă respectând particularitățile de relief ale zonei, dezvoltând și accentuând acele soluții care armonizează diferitele tipuri de transport, adaptându-se nevoilor populației. Se va urmări o dezvoltare cu mai multe laturi, integrată, eficientă.
* Dezvoltarea mediului, clima și managementul energiei

Dezvoltarea mediului la Miercurea Ciuc nu înseamnă respectarea valorilor limită admise din punctul de vedere al protecției mediului. Înseamnă un mediu natural și construit care este atractiv, estetic, aranjat, în care toate suprafețele sunt utilizate conștient pe funcționalitatea respectivă, ca temperaturile urbane de vară, ca și cele de ierni geroase să fie suportabile locuitorilor de aici, iar managementul mediului înseamnă și eficiență economică și sustenabilitate financiară.

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;*

 Planul de Mobilitate Urbană Durabilă a Municipiului Miercurea Ciuc are ca scop șă identifice măsuri de îmbunătățire a desfășurării circulației de vehicule și pietoni pe rețeaua stradală urbană în concordanță cu obiectivele Programului Operațional Regional 2014-2020 pentru dezvoltare urbană, Planului de dezvoltare Regională 2014-2020 ale Programului Operașional Infrastructură Mare (POIM ) 2014-2020 și în conformitate cu obiectivele strategice la nivel european cu privire la mobilitatea urbană a pasagerilor și mărfurilor.

Cheia mobilității din Miercurea Ciuc este păstrarea caracterului compact. Pentru ca această trăsătură să fie accesibilă pentru marea majoritate a locuitorilor, trebuie întărită relația de transport cu zonele izolate sau care ar urma să se izoleze din diferite motive.,

Planul de Mobilitate Urbană Durabilă a Municipiului Miercurea Ciuc este în concoradanță cu Strategia integrată de dezvoltare urbană a Municipiului Miercurea Ciuc care este în curs de reglementare din punct de vedere al protecției mediului.

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;*

Planul de Mobilitate Urbană al Municipiului Miercurea –Ciuc urmărește realiyarea unei strategii de dezvoltare și eficientizarea mobilității urbane din municipiu.

*d) problemele de mediu relevante pentru plan sau program;*

Planul de mobilitate are o viziune pe termen lung pentru dezvoltarea transportului și amobilității în Mun. Miercurea Ciuc și cuprinde toate tipurile și formele de transport public și privat, motorizat și nemotorizat.

Implementarea Planului de Mobilitate Urbană Durabilă va avea efecte benefice asupra calității aerului și reducerii nivelului de zgomot și vibrații prin fluidizarea traficului prin modernizarea căilor rutiere amenajarea de parcări, dezvoltarea infrastructurii pentru circulația cu biciclete, modernizarea mijloacelor de transport pentru transportul în comun.

e*) relevanţa planului sau programului pentru implementarea legislaţiei naţionale şi comunitare de mediu;*

**2. Caracteristicile efectelor şi ale zonei posibil a fi afectate cu privire, în special, la:**

 *a) probabilitatea, durata, frecvenţa şi reversibilitatea efectelor;*

 *Este redusă.*

*b) natura cumulativă a efectelor;*

Nu este cazul.

*c) natura transfrontieră a efectelor;*

Nu este cazul.

*d) riscul pentru sănătatea umană sau pentru mediu (de exemplu, datorită accidentelor*);

Nu este cazul.

*e) mărimea şi spaţialitatea efectelor (zona geografică şi mărimea populaţiei potenţial afectate;*

Nu este cazul.

*f) valoarea şi vulnerabilitatea arealului posibil a fi afectat, date de:*

 *(i)* caracteristicile naturale speciale sau patrimoniul cultural;

Nu este cazul.

 *(ii)* depăşirea standardelor sau a valorilor limită de calitate a mediului;

Nu este cazul.

 *(iii)* folosirea terenului în mod intensiv;

Nu este cazul.

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

 Terenul studiat nu se situează în arie naturală protejată la nivel local, național sau comunitar declarată prin acte normative.

**3. Informarea şi participarea publicului la procedura de evaluare de mediu/procedura**

 **de evaluare adecvată:**

 **În urma apariţiei anunţului public privind depunerea primei versiuni a PUZ - lui** solicitând parcurgerea etapei de încadrare în vederea obţinerii avizului de mediu (apărut în ziarele Hargita Népe din 06.01.2017, din 11.01.2017, în Informația Harghitei din 06.01.2017, din 11.01.2017 și la pagina de web a Mun. Miercurea Ciuc și a APM Harghita) nu s-au înregistrat la A.P.M. Harghita comentarii şi propuneri din partea publicului.

**Obligaţiile titularului:**

* + Înainte de realizarea proiectelor propuse în plan se va notifica APM Harghita conform legislaţiei de mediu în vigoare.
	+ Titularul avizului de mediu are obligația de a menţine şi de a nu periclita starea de conservare favorabilă a speciilor şi habitatelor naturale precum şi de a asigura integritatea Reţelei Ecologice Europene Natura 2000/ariilor naturale protejate.
	+ Respectarea legislației de mediu în vigoare.
	+ Titularul planului are obligaţia conform prevederilor art. 15 din OUG 164/2008 pentru modificarea şi completarea Ordonanţei de Urgenţă a Guvernului nr. 195/2005 privind protecţia mediului, de a notifica APM Harghita dacă intervin elemente noi, necunoscute la data emiterii prezentei, precum şi asupra oricăror modificări ale condiţiilor care au stat la baza emiterii prezentei, înainte de realizarea modificării.
	+ Potrivit prevederilor art. 21 alin 4 din O.U.G. nr. 195/2005 aprobată de Legea nr.265/2006 cu modificările şi completările ulterioare, răspunderea pentru corectitudinea informaţiilor puse la dispoziţia APM Harghita şi a publicului revine titularului planului.
	+ toate proiectele ulterioare legate de planul prezentat vor fi analizate detaliat în urma procedurii de evaluare inițială din punct de vedere al protecției naturii.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

 DIRECTOR EXECUTIV ŞEF SERVICIU A.A.A.

 ing. DOMOKOS László József ing.LÁSZLÓ Anna

 ÎNTOCMIT

 ing. MÁTYÁS - BARTA Rita

 Decizia de încadrare s-a emis în 2 exemplare

 Ex. Nr. 1 - originalul s-a predat titularului planului

 Ex. Nr. 2 – copia s-a îndosariat în dosarul de obiectiv